Huiswerker en TB | Health24
Posted by: l | 2009/12/07
Huiswerker en TB
My huishulp se 8jr oue seun is gediagnoseer met tb. Sy self is brandmaer en het gereeld verkoue simptome, sy hoes en snuif. Ek vermoed sy kan dit dalk ook onder lede he. Sy kom slegs een maal per week in.
Ek weet nie veel van tb nie, net dat dit gevaarlik is en aansteeklik. Wat is die risiko vir my kinders?
TB is baie aansteeklik veral onder kinders. Jou kinders is by geboorte ingeent teen TB met die BCG inenting. Hierdie inenting sal jou kinders beskerm teen erge TB maar in sekere gevalle kan hulle nog TB kry. Dit lyk asof die bediende wel aan TB ly en dit is belangrik dat sy na 'n kliniek moet gaan om getoets te word. Ek sal aanraai dat jou kinders ook getoets moet word om seker te maak dat hulle gesond is. Die pediater kan hierdie toets reel.